**- сонли ШАРТНОМА**

Тошкент ш. «\_\_\_\_» \_\_\_\_\_\_\_\_\_ 2022 й.

**“Транспорт ва логистика хизмати” давлат унитар корхонаси**, кейинги ўринларда **“Буюртмачи”** деб юритилувчи номидан,устав асосида ваколатли бўлган муассаса директори Б.Р.Исламов, бир томондан ва \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кейинги ўринларда “**Ижрочи”,** деб юритилувчи номидан, устав асосида ваколатли бўлган \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, иккинчи томондан, кейинги ўринларда алоҳида “Томон” ҳамда биргаликда “Томонлар” деб юритилувчилар, Харид комиссиясининг тегишли қарорига (2022 йил “\_\_\_” \_\_\_\_\_\_\_\_ даги \_\_\_\_\_\_\_\_\_ -сонли Баённома) мувофиқ, ушбу шартномани қуйидагилар ҳақида туздик:

**I. ШАРТНОМА МАЗМУНИ**

**1.1.** «**Ижрочи»** ушбу шартноманинг 2.1-бандида кўрсатилган хизматларни сифатли ва ўз муддатида бажаришни, **“Буюртмачи”** эса бажарилган ишларни ўз вақтида қабул қилиш ва хизмат ҳақи тўловларини амалга оширишни ўз зиммаларига оладилар.

**II. ХИЗМАТЛАРНИ КЎРСАТИШ МУДДАТИ ВА ТАРТИБИ**

**2.1.** «**Ижрочи»** қуйидаги хизматларни (ишларни) бажаради ( \_\_\_\_\_\_\_\_\_\_ - сонли лот бўйича):

|  |  |  |  |  |  |
| --- | --- | --- | --- | --- | --- |
| **№** | **Хизматлар**  **(бажариладиган ишлар)** | **Нархи** | **ҚҚС ставкаси** | **ҚҚС миқдори** | **Умумий суммаси** |
| 1 |  |  |  |  |  |
| 2 |  |  |  |  |  |
|  | **Жами** |  |  |  |  |

**2.2.** Хизматлар бўнак тўловлари амалга оширилган кейин 15 (ўн беш) календар куни ичида тақдим этилиши лозим.

**2.3.** «**Ижрочи»** ушбу шартнома имзоланган кундан бошлаб, шартнома шартларига мувофиқ бўлган хизматларни кўрсатишни бошлаш ҳуқуқига эга бўлади.

**III. ШАРТНОМАНИНИГ УМУМИЙ МИҚДОРИ ВА ТЎЛОВЛАРНИ АМАЛГА ОШИРИШ ТАРТИБИ**

**3.1. “Ижрочи”** томонидан мазкур шартнома ( \_\_\_\_\_\_\_\_\_\_ - сонли лот) бўйича кўрсатадиган хизматларининг умумий миқдори  **\_\_\_\_\_\_\_\_\_\_\_\_\_\_\_\_\_\_ ( \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ) сўмни** ташкил этади.

**3.2.** Кўрсатиладиган хизматлар учун тўловлар “Буюртмачи” томонидан пул кўчириш йўли билан “Ижрочи”нинг банк ҳисобварағига ўтказилади.

**3.3.** Мазкур шартнома имзолангандан кейин 15 (ўн беш) кун ичида **«Буюртмачи»** кўрсатиладиган хизматлар умумий миқдорининг 30 фоизини бўнак тарзида олдиндан **“Ижрочи”га** тўлайди.

**3.4.** Тўловнинг қолган 70 фоиз миқдори **“Ижрочи**” томонидан хизматлар тўлиқ кўрсатилиб, ҳисоб-фактуралар ва бажарилган ишларни қабул қилиш-топшириш далолатномалари тақдим этилгандан кейин, **“Буюртмачи”** томонидан 30 (ўттиз) календар куни ичида тўлаб берилади.

**IV. ХИЗМАТЛАР СИФАТИ**

**4.1.** Бажарилган хизматлар сифати харид ҳужжатларида белгиланган талабларга мос келиши лозим.

**V. ТОМОНЛАРНИНГ МАЖБУРИЯТЛАРИ**

**5.1.** «**Ижрочи» қуйидагиларга мажбур**:

“Буюртмачи”га ушбу шартномада белгиланган муддат ва шартларга мувофиқ хизматларни бажариш;

мазкур шартномада асосида қабул қилинган шартнома мажбуриятларига амал қилиш.

**5.2. «Буюртмачи»** мазкур шартномада белгиланган шартларга мувофиқ, хизматларни қабул қилиш ва ўз муддатида тўловларни амалга ошириш мажбуриятини олади.

**VI. ХИЗМАТЛАРНИ ҚАБУЛ ҚИЛИШ**

**6.1.** Хизматлар (бажарилган ишлар) **“Ижрочи”** вакили иштирокида расмийлаштирилган қабул қилиш-топшириш далолатномаларига мувофиқ **“Буюртмачи”** вакили томонидан қабул қилинади.

**VII. ТОМОНЛАРНИНГ ЖАВОБГАРЛИГИ ВА**

**НИЗОЛАРНИ ҲАЛ ҚИЛИШ ТАРТИБИ**

**7.1. “Ижрочи”** хизматларни бажаришни кечиктирса ёки умуман бажармаса, ҳар бир кечиктирилган кун учун мажбуриятнинг бажарилмаган қисми миқдорининг 0,5 фоизи миқдорида пеня тўлайди, бироқ пенянинг умумий миқдори мажбуриятларнинг бажарилмаган қисмининг 50 фоизидан ошмаслиги керак. Пеня тўловларини тўлаш шартномавий мажбуриятларни бажаришдан озод қилмайди. Бу ҳолда, **“Буюртмачи”** бир томонлама шартномани бекор қилиши мумкин бўлади.

**7.2.** Агар кўрсатилган хизматлар танлов ҳужжатларида белгиланган шартларга, сифат жиҳатидан, қонунчиликда ёки ушбу шартномада ўрнатилган бошқа мажбурий шартларга жавоб бермаса, **“Буюртмачи”** “Хизмат”ни (Бажарилган ишларни) қабул қилишни ва ҳақини тўлашни рад қилишга ҳақли, бундай ҳолатда **“Ижрочи”** **“Буюртмачи”** га рад этилган хизмат қийматининг 20 фоиз миқдорида жарима тўлайди ва танлов ҳужжатларида кўрсатилган шартлар ва ушбу шартномада ўрнатилган бошқа мажбурий шартларга жавоб берадиган тарзда тўлиқ хизматни (бажариладиган ишларни) амалга ошириши керак.

**7.3.** “Буюртмачи” хизмат (бажарилган ишлар) учун тўловни ўз вақтида амалга оширмаса, “Ижрочи”га кечиктирилган тўловнинг ҳар бир куни учун 0,4 фоиз миқдорида пеня тўлайди, лекин пеня миқдори кечиктирилган тўлов суммасининг 50 фоиздан кўп бўлмаслиги лозим.

**7.4.** Ушбу шартнома ёки у билан боғлиқ ҳолда юзага келиши мумкин бўлган барча низолар ва келишмовчиликлар томонлар ўртасида музокаралар йўли билан ҳал этилади.

**7.5.** Агар томонлар ўзаро келишолмаса, шартнома бўйича келиб чиқадиган низолар жавобгарнинг жойлашган Иқтисодий ишлар бўйича судида, Ўзбекистон Республикаси қонунчилига мувофиқ кўриб чиқилади.

**VIII. КОРРУПЦИЯГА ҚАРШИ ШАРТ**

**8.1.** Томонлар:

- уларнинг аффилланган (ўзаро боғланган) шахслари ва ходимлари, ушбу шартнома бўйича ўз мажбуриятларини бажаришлари давомида коррупцияга қарши курашиш соҳасидаги Ўзбекистон Республикасининг амалдаги қонун ҳужжатлари талабларининг бузилишига олиб келадиган ва/ёки коррупция характерига эга бўлган, шу жумладан (аммо бу билан чекланмай) пора бериш ёки беришни ваъда қилиш, таъмагирлик, пора олишга бевосита ёки билвосита рози бўлиш хатти-ҳаракатлари/ҳаракатсизликларини содир этмайдилар.

- уларнинг аффилланган (ўзаро боғланган) шахслари ва ходимлари бошқа Томоннинг ходимлари ёки ваколатланган вакиллари қандайдир тарзда рағбатлантиришдан, шу жумладан пул суммалари, совғаларни тақдим этиш, уларнинг манзилига хизматларни беғараз кўрсатиш ёки бу ходим ёки ваколатланган вакил томонидан уни рағбатлантирувчи Томон фойдасига қандайдир хатти-ҳаракатларни/ҳаракатсизликлар бажарилишини таъминлашга қаратилган ишларни бажаришдан воз кечадилар деб маълум қиладилар.

**8.2.** Томонда ушбу шартноманинг 8.1-бандидаги талабларни бузиш содир этилганлиги ёки содир этилиши мумкинлиги тўғрисидаги шубҳалар юзага келган ҳолда, тегишли Томон бу ҳақда иккинчи Томонни хабардор қилиш, коррупция билан курашиш соҳасидаги Ўзбекистон Республикаси қонун ҳужжатларининг нормалари бузилганлиги фактининг рад этиб бўлмайдиган далиллари мавжуд бўлган ҳолда эса амалдаги қонун ҳужжатларида белгиланган тартибда ваколатланли органларни ҳам хабардор қилиш мажбуриятини ўз зиммасига олади.

**IX. ФАВҚУЛОТДА ВАЗИЯТЛАР**

**9.1.** Ушбу шартномага асосан мажбуриятларни бажарилмаслиги ҳолатлари енгиб бўлмайдиган кучлар (форс-мажор ҳолатлар) натижасида, яъни томонларнинг иродаси ва фаолиятига боғлиқ бўлмаган табиат ҳодисалари (зилзила, кўчки, бўрон, қурғоқчилик ва бошқалар) ёки ижтимоий-иқтисодий ҳолатлар (уруш ҳолати, қамал, давлат манфаатларини кўзлаб импорт ва экспортни тақиқлаш ва бошқалар) сабабли юзага келган шароитларда, томонлар ўз мажбуриятларини бажармасликдан қисман ёки тўлиқ озод бўладилар.

**X. ШАРТНОМАНИНГ БОШҚА ШАРТЛАРИ**

**10.1.** Ушбу шартнома имзоланган кундан бошлаб кучга киради ва томонлар ушбу шартнома бўйича ўз мажбуриятларини бажаргунга қадар амал қилади.

**10.2** Мазкур шартнома, агар бир томон шартнома шартларини жиддий равишда бузган бўлса, ушбу шартнома томонларнинг келишуви билан ёки томонларнинг бирининг талабига биноан бир томонлама тартибда бекор қилиниши мумкин.

**10.3.** Ушбу шартномада назарда тутилмаган ҳолатлар Ўзбекистон Республикасининг амалдаги қонунчилик ҳужжатлари билан тартибга солинади.

**10.4.** Ушбу шартномага киритилган ҳар қандай ўзгартириш, қўшимчалар ва иловалар фақат ёзма равишда тузилган ва ҳар икки томон томонидан имзоланган тақдирда ҳақиқий ҳисобланади.

**10.5.** Ушбу шартнома иккита ҳақиқий нусхада тузилган.

**ТОМОНЛАРНИНГ ЮРИДИК МАНЗИЛЛАРИ ВА БАНК РЕКВИЗИТЛАРИ:**

|  |  |
| --- | --- |
| **“БУЮРТМАЧИ”**  **“Таъминот ва логистика хизмати” ДУК**  Манзил: Тошкент шаҳри, Юнусобод  тумани, 13-мавзе, 49Б-уй  Банк: “Ипотека банк” АТИБ Меҳнат ф-ли  ҳ/р 2021 0000 0055 8712 8001, МФО 00423  ИНН 310 014 790, ИФТК (ОКЭД) 49410  Тел.: +998 (55) 501-33-53 | **“ИЖРОЧИ”**    Манзил:  Банк:  Х/р  ИНН: МФО:  Тел.: |
| **Директор \_\_\_\_\_\_\_\_\_\_\_\_ Б.Р.Исламов** | **Директор \_\_\_\_\_\_\_\_\_\_\_\_\_** |